钦定古今图书集成/明伦汇编/氏族典/第125卷 > 陈瑛
## 钦定古今图书集成/明伦汇编/氏族典/第125卷 > 陈瑛

按《明外史陈瑛传》：“瑛，滁人。洪武中，以人才贡入太学，
擢御史，出为山东按察使。建文元年，调北平佥事。汤
宗告瑛受燕王金钱，通密谋，逮谪广西。燕王称帝，召
为都察院右副都御史，署院事。瑛为人天性残忍，受
帝宠任，益务深刻，专以搏击为能。后瑛阅方孝孺等
狱，疏族外亲，莫不连染胡闰之狱，所籍数百家，号冤
声彻天”，于是诸忠臣无遗种矣。永乐元年擢左都御
史。瑛为都御史数年，所论劾勋戚大臣十馀人，皆阴
希帝指。帝以此任瑛，然亦知其残刻，颇心薄之。九年
春，瑛得罪下狱死，天下快之。